ai4bharat/Pralekha huggingface dataset:
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఢిల్లీ మెట్రో-4వ దశకు మంత్రిమండలి ఆమోదం
మొత్తం 61.679 కిలోమీటర్ల నిడివిగల మూడు కారిడార్లలో 17 భూగర్భ, 29 ఎత్తయిన స్టేషన్లు; ఎయిరోసిటీ-తుగ్లకాబాద్ మధ్య 15; ఆర్.కె.ఆశ్రమ్-జనక్ పురి వెస్ట్ మధ్య 25 స్టేషన్లు;
(మౌజ్ పూర్-ముకుంద్ పూర్ మార్గంలో 6 స్టేషన్లు వంతున ఉంటాయి.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి- 3 కారిడార్లతో కూడిన ఢిల్లీ మెట్రో-4వ దశ పథకానికి ఆమోదం తెలిపింది. ఈ మూడు కారిడార్ల మొత్తం నిడివి 61.679 కిలోమీటర్లు కాగా, ఇందులో 22.359 కిలోమీటర్ల మేర భూగర్భంలో నిర్మాణం చేస్తారు. మరో 39.320 కిలోమీటర్ల మార్గాన్ని భూమికి ఎత్తున నిర్మిస్తారు. ఈ కారిడార్ల పరిధిలోని 46 స్టేషన్లకుగాను 17 భూగర్భంలో, 29 భూమికి ఎత్తున ఏర్పాటవుతాయి. మూడు కారిడార్లలో నిర్మాణ పనుల అంచనా వ్యయం రూ.24,948.65 కోట్లు. ఈ పథకాన్ని కేంద్ర ప్రభుత్వం, జాతీయ రాజధాని ప్రాదేశిక ప్రభుత్వాలకు 50:50 నిష్పత్తిలో వాటాలున్న ప్రత్యేక ప్రయోజన సంస్థ  ఢిల్లీ మెట్రోరైల్ కార్పొరేషన్ లిమిటెడ్  అమలు చేస్తుంది.
అనుసంధానత ప్రత్యేకతలు
1. ఎయిరో సిటీ –తుగ్లకాబాద్ మార్గంలో 15 స్టేషన్లు: .
2. ఆర్.కె.ఆశ్రమ్ – జనక్ పురి వెస్ట్ మార్గంలో 25 స్టేషన్లు: .
3. మౌజ్ పూర్ – ముకుంద్ పూర్ 6 స్టేషన్లు: .
ఈ మూడు కారిడార్లలోనూ భూగర్భ  మార్గం, భూమికి ఎత్తున  మార్గం భాగంగా ఉంటాయి.
ప్రభావం:
ఈ నాలుగో దశ ప్రాజెక్టువల్ల జాతీయ రాజధానిలోని మరిన్ని ప్రాంతాలను కలుపుతూ మెట్రో నెట్ వర్క్ విస్తరిస్తుంది. ఆ మేరకు మూడు కారిడార్లూ పూర్తయితే మెట్రో ప్రయాణికులకు ప్రస్తుత ఢిల్లీ మెట్రో రైలు లైన్ల మీదుగా మధ్యలో మార్గం మారేందుకు మరిన్ని స్టేషన్లు అందుబాటులోకి వస్తాయి. వివిధ మార్గాలను ప్రయాణికుల గరిష్ఠంగా ఉపయోగించుకునేలా ఈ మెరుగైన అనుసంధానత వీలు కల్పిస్తుంది. మూడు కారిడార్ల పరిధిలో 61.679 కిలోమీటర్ల మార్గం అదనంగా చేరడంవల్ల రహదారులపై రద్దీ తగ్గి, మోటారు వాహనాలవల్ల ఎదురవుతున్న కాలుష్య సమస్యకు పరిష్కారం కూడా లభించే అవకాశం ఉంటుంది. ముఖ్యంగా ఎయిరోసిటీ-తుగ్లకాబాద్ కారిడార్ వల్ల విమానాశ్రయానికి అనుసంధానం మెరుగుపడుతుంది. మొత్తంమీద మూడు కొత్త కారిడార్లు అందుబాటులోకి వస్తే ఢిల్లీ మెట్రో రైల్ నెట్ వర్క్ పొడవు 400 కిలోమీటర్ల స్థాయిని దాటుతుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 187.95 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 15,636
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 1,970 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,23,311 కు పెరిగింది.
గత 24 గంటల్లో 2,483 కొత్త కేసులు నమోదయ్యాయి.
రోజువారీ పాజిటివిటీ రేటు 0.55%
వారపు పాజిటివిటీ రేటు 0.58%
గత 24 గంటల్లో చేసిన 4,49,197 కొవిడ్ పరీక్షలతో కలిపి ఇప్పటివరకు 83.54 కోట్ల పరీక్షలు చేశారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
డాల్ఫిన్ల పరిరక్షణ
పవిత్ర గంగానది ప్రధాన స్రవంతిలో నివసించే డాల్ఫిన్ల సంఖ్య స్థిరంగా ఉన్నట్లు నదీ డాల్ఫిన్లపై నిర్వహించిన అధ్యయనాలు వెల్లడించాయి. అయితే, గంగా ఉపనదులలో మాత్రం డాల్ఫిన్ల సంఖ్యలో క్షీణత కనిపిస్తోంది. ఈ నేపథ్యంలో గంగానది డాల్ఫిన్ల పరిరక్షణ కోసం ప్రభుత్వం చేపట్టిన కీలక చర్యలు ఇలా ఉన్నాయి:
- గంగా నది డాల్ఫిన్లకు అత్యున్నత స్థాయి రక్షణ కల్పిస్తూ వాటిని వన్యప్రాణుల  చట్టం-1972 షెడ్యూల్-I కిందగల జాబితాలో చేర్చారు.
- గంగా నది డాల్ఫిన్ను భారత జాతీయ జలజంతువుగా గుర్తించారు.
- కేంద్ర ప్రాయోజిత పథకం ‘వన్యప్రాణుల ఆవాసాల అభివృద్ధి’ కింద రాష్ట్రాలకు ఆర్థిక సహాయం అందించడం కోసం మంత్రిత్వ శాఖ గంగా నది డాల్ఫిన్ను వేగంగా అంతరిస్తున్న 22 జాతులలో ఒకటిగా చేర్చింది.
- బీహార్లోని ‘విక్రమశిల డాల్ఫిన్ అభయారణ్యం’ తరహాలో గంగా నది వెంబడిగల డాల్ఫిన్ల ముఖ్యమైన ఆవాసాలను కూడా రక్షిత ప్రాంతాలుగా ప్రకటించారు.
- నదీ డాల్ఫిన్లు, జలచర ఆవాసాల శ్రేయస్సుకు భరోసాగా సమగ్ర కార్యాచరణ ప్రణాళిక  రూపొందించబడింది. ఇందులో వివిధ భాగస్వాములతోపాటు సంబంధిత మంత్రిత్వ శాఖల పాత్ర కూడా నిర్దేశించబడింది.
లోక్సభలో ఇవాళ ఒక ప్రశ్నకు లిఖితపూర్వకంగా ఇచ్చిన సమాధానంలో కేంద్ర పర్యావరణ-అటవీ-వాతావరణ మార్పు శాఖ సహాయ మంత్రి శ్రీ అశ్వనీకుమార్ చౌబే ఈ సమాచారం వెల్లడించారు.
హోం మంత్రిత్వ శాఖ
సిఆర్పిఎఫ్ లో నేరుగా నియమితులైన గెజిటెడ్ అధికారుల 51 వ బ్యాచ్ ఇ-పాప్ వేడుక
జాతి నిర్మాణం, అంతర్గత భద్రతలో మీ పాత్ర చాల గొప్పదిగా ఉంటుందన్న విశ్వాసం నాకుంది: శ్రీ అమిత్ షా
దేశ అంతర్గత భద్రతకు సిఆర్పిఎఫ్ వెన్నుముక వంటిది : హోం మంత్రి
కోవిడ్-19 మహమ్మారిపై పోరాటంలో సిఆర్పిఎఫ్ దేశంలో అత్యున్నత సేవలను అందిస్తోంది: హోంశాఖ సహాయ మంత్రి శ్రీ జి.కిషన్ రెడ్డి
సిఆర్పిఎఫ్ లో నేరుగా నియమితులైన 51వ బ్యాచ్ గెజిటెడ్ అధికారుల పాసింగ్ అవుట్ పెరేడ్  ఢిల్లీలో ఈ రోజు నిర్వహించారు. ప్రాథమికంగా శిక్షణ పూర్తి చేసుకొన్న 42 మంది ట్రైనీలు పాల్గొన్న ఈ కార్యక్రమం ఆన్ లైన్ ద్వారా వీడియో కాన్ఫరెన్స్ లో నిర్వహించారు. దీనిలో కచ్చితమైన సామజిక దూరాన్ని పాటించారు. హోం మంత్రి శ్రీ అమిత్ షా పంపిన సందేశాన్ని సిఆర్పిఎఫ్ డైరెకర్ ఏపి మహేశ్వరి చదివి వినిపించారు.
శిక్షణ పూర్తి చేసుకున్నాక మీరు ఒక స్థాయిలో పరిపక్వతను సాధించారని నేను విశ్వసిస్తున్నాను. దీని ద్వారా మీ విధి నిర్వహణ, అప్పగించిన కార్యాన్ని సమర్థవంతంగా నిర్వహించడంలో అనేక సవాళ్ళను ఎదుర్కోన్నా వాటిని పూర్తి చేస్తారు అని హోం మంత్రి తన సందేశంలో తెలిపారు.
దేశ భద్రతకు సిఆర్పిఎఫ్ చేసిన అపారమైన సేవలు, నిర్వహించిన పాత్రను ప్రశంసించిన శ్రీ షా, ఈ దళాలు దేశ అంతర్గత భద్రతకు వెన్నెముక వంటివని అభివర్ణించారు. సిఆర్పిఎఫ్కు చెందిన 2200 మందికి పైగా ధైర్యసాహసాలతో వీర మరణం పొందిన అమరవీరులకు ఆయన నివాళులు అర్పించారు. హోంమంత్రి ట్రైనీ అధికారులను ఉద్దేశించి, “ఈ రోజు కొత్తగా నియమించబడిన అధికారులు సిఆర్పిఎఫ్లోకి కొత్త శక్తిని ఇస్తారని నాకు నమ్మకం ఉంది. ముందు నుండి నడిపించడం ద్వారా మీ నాయకత్వంలోని సైనికులకు మీరు స్ఫూర్తివంతమైన, సమర్థవంతమైన నాయకత్వాన్ని అందిస్తారని నేను ఆశిస్తున్నాను ” అని తన సందేశంలో ఆశాభావం వ్యక్తం చేసారు. నిజాయితీతో, అంకితభావంతో మీరందించే సేవలు మీకు మంచి పేరును తెచ్చిపెడతాయని శ్రీ అమిత్ షా అన్నారు. దేశ సమైక్యత, సమగ్రత, సార్వభౌమత్వం కాపాడుతున్న దళాల సంప్రదాయాన్ని కొనసాగించాలని ఆకాంక్షించారు. జాతి నిర్మాణం, అంతర్గత భద్రత కాపాడడంలో తమ వంతు పాత్ర నిర్వహించాలనే నమ్మకం నాకు ఉందని హోం మంత్రి ఆశాభావం వ్యక్తం చేస్తూ వారి కుటుంబాలకు అభినందనలు తెలియజేసారు.
వీడియో కాన్ఫెరెన్ ద్వారా హోం శాఖ సహాయ మంత్రి శ్రీ జి.కిషన్ రెడ్డి మాట్లాడుతూ నేరుగా నియమితులైన గెజిటెడ్ అధికారులను అభినందించారు. దేశం కోసం ప్రాణాలర్పించిన 2,200 మంది సిఆర్పిఎఫ్ జవాన్లకు జాతి నివాళు అర్పిస్తుందని అన్నారు.
ఇక్కడ పొందిన శిక్షణ ద్వారా నైతికతను మరింత పెంచుతుందని, సిఆర్పిఎఫ్ దళాలకు అది బలం పెంపొందిస్తుందని హోం శాఖ సహాయ మంత్రి తెలిపారు. కోవిడ్-19 పై చేస్తున్న యుద్ధంలో సిఆర్పిఎఫ్ దేశానికి అందిస్తున్న సేవలు అత్యుత్తమ మైనవని కొనియాడారు.
సిఆర్పిఎఫ్ సిబ్బంది ఎక్కడ మోహరించినా ప్రజల నమ్మకం, విశ్వాసాన్ని ఎప్పుడూ గెలుచుకుంటారని శ్రీ రెడ్డి అన్నారు. నక్సలైట్ తిరుగుబాటు, ఈశాన్యంలో వేర్పాటువాదం, పంజాబ్, జమ్మూ కశ్మీర్ లో ఉగ్రవాదాన్ని విజయవంతంగా ఎదుర్కోవడంలో, మన దళాలు ముఖ్యమైన పాత్ర పోషించాయని శ్రీ కిషన్ రెడ్డి అన్నారు.
అయిదుగురు పోస్ట్ గ్రాడ్యుయేట్లు, 21 మంది ఇంజనీరింగ్ గ్రాడ్యుయేట్లు, ఇద్దరు వైద్యులు, ఇద్దరు లా గ్రాడ్యుయేట్లు సహా 42 మంది ట్రైనీ అధికారులు ఈ రోజు అకాడమీ నుండి ఉత్తీర్ణులయ్యారు, ఒక సంవత్సరం కఠినమైన శిక్షణ తీసుకున్నారు. ఈ సందర్భంగా ట్రైనీ అధికారులకు అవార్డులు, ట్రోఫీలు అందజేశారు.
రైల్వే మంత్రిత్వ శాఖ
ఎన్టీపీసీ సీబీటీ-1 ఫలితాలపై అభ్యర్థుల ఆందోళనలను పరిశీలించడానికి రైల్వే హైపవర్ కమిటీని ఏర్పాటు
- అభ్యర్థులు తమ ఫిర్యాదులను 16 ఫిబ్రవరి, 2022 వరకు కమిటీకి సమర్పించవచ్చు
రైల్వే జారీ చేసిన నాన్ టెక్నికల్ పాపులర్ కేటగిరీల  యొక్క రిక్రూట్మెంట్ బోర్డులు జారీ చేసిన సెంట్రలైజ్డ్ ఎంప్లాయ్మెంట్ నోటిఫికేషన్ సీఈఎన్ 01/ 2019 యొక్క 1వ దశ కంప్యూటర్ ఆధారిత పరీక్ష  ఫలితాలకు సంబంధించి అభ్యర్థులు లేవనెత్తిన ఆందోళనలు మరియు సందేహాల పరిశీలనకు 14-15 జనవరి 2022న ఒక ఉన్నతస్థాయి కమిటీ ఏర్పాటు చేయబడింది.
అభ్యర్థులు లేవనెత్తిన ఈ క్రింది అంశాలక కమిటీ పరిశీలించి తగిన సిఫార్సులు ఇస్తుంది:
1. సీఈఎన్ 01/ 2019  యొక్క 1వ దశ సీబీటీ ఫలితాలు మరియు ఇప్పటికే ఉన్న షార్ట్లిస్ట్ చేసిన అభ్యర్థులను ప్రభావితం చేయకుండా 2వ దశ సీబీటీ కోసం అభ్యర్థులను షార్ట్లిస్ట్ చేయడానికి ఉపయోగించే పద్దతి
2. సీఈఎన్ ఆర్ఆర్సీ 01/2019లో 2వ దశ సీబీటీ పరిచయం
అభ్యర్థులు తమ ఆందోళనలు మరియు సూచనలను ఈ క్రింది ఇమెయిల్ ఐడీ ద్వారా కమిటీకి తెలియజేయవచ్చు:
rrbcommittee@railnet.gov.in. ఆర్ఆర్బీల ఛైర్పర్సన్లందరూ తమ ప్రస్తుత మార్గాల ద్వారా అభ్యర్థుల ఫిర్యాదులను స్వీకరించాలని, ఈ ఫిర్యాదులను సంకలనం చేసి కమిటీకి పంపాలని ఆదేశించడమైంది. ఈ అభ్యర్థులకు తమ ఆందోళనలను సమర్పించడానికి 16.02.2022 వరకు మూడు వారాల సమయం ఇవ్వబడుతుంది. ఈ ఆందోళనలను పరిశీలించిన తర్వాత కమిటీ 04.03.2022లోపు తన సిఫార్సులను సమర్పిస్తుంది. సీఈఎన్ 01/2019  యొక్క 2వ దశ సీబీటీ పై దృష్టిలో 15 ఫిబ్రవరి 2022 నుంచి జరగాల్సిన మరియు సీఈఎన్ ఆర్ఆర్సీ 01/2019 యొక్క 1వ దశ, సీబీటీ పరీక్ష ఫిబ్రవరి 23 నుంచి జరగాల్సిన పరీక్ష వాయిదా వేయడమైంది.
వ్యవసాయ మంత్రిత్వ శాఖ
సేంద్రీయ ఆహారంపై అవగాహన కల్పించడం
సేంద్రీయ ఆహారాలు సురక్షితమైనవి, ఆరోగ్యకరమైనవి మరియు రసాయనాలు మరియు పురుగుమందులు లేనివి. యువ తరంతో సహా వినియోగదారులలో సేంద్రీయ ఆహారం గురించి పెరిగిన అవగాహన కారణంగా సేంద్రీయ ఉత్పత్తులకు, ముఖ్యంగా నగరాల్లో పండ్లు మరియు కూరగాయలకు డిమాండ్లో మార్పు వచ్చింది. భారత ప్రభుత్వం  2015 నుండి ఈశాన్య ప్రాంతంలో పరమ్పరాగత్ కృషి వికాస్ యోజన , మిషన్ ఆర్గానిక్ వాల్యూ చైన్ డెవలప్మెంట్  పథకాల ద్వారా దేశంలో సేంద్రీయ వ్యవసాయాన్ని ప్రోత్సహిస్తోంది. విత్తనాలు, బయో/సేంద్రీయ ఎరువులు, బయో-పెస్టిసైడ్స్, బొటానికల్ ఎక్స్ట్రాక్ట్లు మొదలైన సేంద్రీయ ఇన్పుట్ల కోసం రైతులకు ఆర్థిక సహాయం  అందించబడుతుంది. రైతులకు శిక్షణ, ధృవీకరణ, విలువ జోడింపు మరియు వారి సేంద్రీయ ఉత్పత్తుల మార్కెటింగ్ వంటి సామర్థ్యాల పెంపుదలకు కూడా మద్దతు అందించబడుతుంది. దీనికి అదనంగా, గంగా నదికి ఇరువైపులా సేంద్రీయ సాగు, భారీ విస్తీర్ణం ధ్రువీకరణ మరియు వ్యక్తిగతంగా రైతులకు మద్దతు కూడా పీకేవీవై కింద ప్రవేశపెట్టబడింది. ఇందుకోసం ప్రభుత్వం ప్రత్యేక వెబ్ పోర్టల్ను కూడా ప్రారంభించింది- www.Jaivikkheti.in/. దేశవ్యాప్తంగా వినియోగదారులకు సేంద్రీయ ఉత్పత్తులను నేరుగా విక్రయించడానికి ఆన్లైన్ మార్కెటింగ్ వేదిక ఏర్పాటు చేయడమైంది. అదనంగా, సేంద్రీయ వ్యవసాయానికి రాష్ట్రీయ కృషి వికాస్ యోజన , మిషన్ ఫర్ ఇంటిగ్రేటెడ్ డెవలప్మెంట్ ఆఫ్ హార్టికల్చర్  మరియు నేషనల్ ప్రాజెక్ట్ ఆన్ ఆర్గానిక్ ఫార్మింగ్
, ఇండియన్ కౌన్సిల్ ఆఫ్ అగ్రికల్చరల్ రీసెర్చ్  కింద ఆర్గానిక్ ఫార్మింగ్ పై నెట్వర్క్ ప్రాజెక్ట్ కింద కూడా మద్దతు ఉంది. కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు రాజ్యసభలో లిఖితపూర్వక సమాధానంగా ఈ సమాచారాన్ని అందించారు.
ఆర్థిక మంత్రిత్వ శాఖ
గణనీయ ప్రభావాన్ని కనబరుస్తున్న ఎంఎస్ఎంఈ, ఎన్బీఎఫ్సీల సహయ ప్రభుత్వ పథకాలు
రూ.79,000 కోట్లను దాటేసిన 'క్రెడిట్ లైన్ గ్యారంటీ స్కీమ్'  మంజూరీలు
దేశంలో సూక్ష్మ, చిన్న, మధ్య తరహా సంస్థలను  నిలబెట్టే దిశగా సర్కారు తీసుకుంటున్న చొరవ కారణంగా ఆయా సంస్థలు చాలా వేగంగా కొలుకుంటున్నాయి. ప్రభుత్వ పూచీకత్తు దన్నుతో ఎమర్జన్సీ క్రెడిట్ లైన్ కింద ప్రభుత్వ మరియు ప్రైవేట్ రంగాలకు చెందిన బ్యాంకులు ఇప్పటి వరకు.. అంటే ఈ నెల 20వ తేదీ వరకు రూ.79,000 కోట్ల మేర రుణాలను మంజూరు చేశాయి. అందులో ఇప్పటికే రూ.35,000 కోట్లకు పైగా సొమ్మును పంపిణీ కూడా చేశారు. ఈ పథకం కింద అత్యధికంగా రుణాలు అందించిన వాటిలో భారతీయ స్టేట్ బ్యాంక్ , హెచ్డీఎఫ్సీ బ్యాంక్, బ్యాంక్ ఆఫ్ బరోడా, పీఎన్బీ మరియు కెనరా బ్యాంక్లు ఉన్నాయి. ఈ సాయం కారణంగా లాక్డౌన్ ముగిసిన తరువాత.. దాదాపు 19 లక్షల ఎంఎస్ఎంఈలు మరియు ఇతర వ్యాపారాలు పునఃప్రారంభం కావడానికి గాను సహాయపడింది.
ఆత్మనీర్భర్ ప్యాకేజీలో భాగంగా ప్రభుత్వం ఎంఎస్ఎంఈ, చిన్న వ్యాపార సంస్థలకు అదనంగా రూ. మూడు లక్షల కోట్ల మేర విలువైన అదనపు రుణాలను అందించేలా ఒక ప్రణాళికను ప్రకటించింది. దీంతో ఆయా సంస్థలు తమ ప్రస్తుత రుణ మొత్తంలో 20 శాతం వరకు వడ్డీ క్యాప్ చేయబడిన అదనపు రుణం పొందటానికి వీలు కల్పించింది. దీనికి అదనంగా ఎంఎస్ఎంఈ, చిన్న రుణ గ్రహీతలకు రుణంగా ఇవ్వడానికి ఆర్బీఐ మార్చి-ఏప్రిల్లో ప్రకటించిన స్పెషల్ లిక్విడిటీ ఫెసిలిటీ కింద సిడ్బి సంస్థ మొత్తం రూ.10,220 కోట్ల మేర నిధులను ఎన్బీఎఫ్సీలు, సూక్ష్మ రుణ సంస్థలు మరియు ఇతర బ్యాంకులకు అందించింది. నేషనల్ హౌసింగ్ బ్యాంక్  తన మొత్తం ఫెసిలిటీ సొమ్ము దాదాపు రూ.10,000 కోట్లను హౌసింగ్ ఫైనాన్స్ కంపెనీలకు మంజూరు చేసింది. సిడ్బి & ఎన్హెచ్బీల రీఫైనాన్స్ సొమ్ము మొత్తం.. ఇప్పటికే ఆయా సంస్థలు రూ.30,000 కోట్లతో మంజూరు చేసి ప్రస్తుతం కొనసాగుతున్న పథకాలకు అదనం. విస్తరించిన పాక్షిక హామీ పథకం  కింద ఎన్బీఎఫ్సీలు, ఎంఎఫ్ఐలు మరింత సహాయం అందుతోంది. ఇందులో మంజూరీల మొత్తం రూ. 5500 కోట్లు దాటేశాయి. మరో రూ. 5000 కోట్ల విలువైన లావాదేవీలు ఆమోద ప్రక్రియలో ఉండగా.. మరికొన్ని ఒప్పందాలు ప్రస్తుతం చర్చల దశలో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, కేంద్రపాలిత ప్రాంతాలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్రపాలిత ప్రాంతాల వద్ద అందుబాటులో 14.78 కోట్లకు పైగా నిల్వలు
దేశవ్యాప్తంగా కొవిడ్-19 టీకాల కార్యక్రమం వేగాన్ని మరింత పెంచి దేశవ్యాప్తంగా కార్యక్రమం పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కోవిడ్ టీకాల సార్వత్రికీకరణ నూతన దశ 2021 జూన్ 21 నుంచి ప్రారంభమైంది. రాష్ట్రాలు, కేంద్రపాలిత ప్రాంతాలకు మరిన్ని టీకాలను అందుబాటులోకి తెచ్చి, టీకాల అవసరాన్ని ముందుగానే ఊహించి తగిన ఏర్పాట్లు చేయడంతో టీకా కార్యక్రమం వేగవంతమైంది. ఆయా రాష్ట్రాలు, కేంద్రపాలిత ప్రాంతాలు సరైన ప్రణాళికతో కార్యక్రమాన్ని అమలు చేయడానికి వీలు కల్పించే విధంగా టీకా సరఫరా వ్యవస్థను క్రమబద్ధీకరించడం జరిగింది.
సార్వత్రిక టీకా కార్యక్రమంలో భాగంగా రాష్ట్రాలు, కేంద్రపాలిత ప్రాంతాలకు ఉచితంగా కోవిడ్ టీకాలను అందించడం ద్వారా కేంద్ర ప్రభుత్వం సహకారం అందిస్తోంది. టీకా సార్వత్రికరణ నూతన దశలో దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి వాటిని రాష్ట్రాలు, కేంద్రపాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసిన డోసులు
|
|
1,93,53,58,865
|
|
అందుబాటులోని నిల్వలు
|
|
14,78,63,865
రాష్ట్రాలు, కేంద్రపాలిత ప్రాంతాలకు ఇప్పటివరకు కేంద్ర ప్రభుత్వం ద్వారా  ప్రత్యక్ష సేకరణ పద్ధతి లో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్రపాలిత ప్రాంతాల వద్ద 14.81 కోట్లకు పైగా  నిల్వలు అందుబాటులో ఉన్నాయి
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 177.70 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 92,472
మొత్తం కేసుల్లో క్రియాశీల కేసులు 0.22%
ప్రస్తుత రికవరీ రేటు 98.59%
గత 24 గంటల్లో 16,864 మంది కోలుకున్నారు. దీంతో, కోలుకున్నవారి మొత్తం సంఖ్య 4,23,24,550 కు పెరిగింది.
గత 24 గంటల్లో 6,915 కొత్త కేసులు నమోదయ్యాయి.
రోజువారీ పాజిటివిటీ రేటు 0.77%
వారపు పాజిటివిటీ రేటు 1.11%
గత 24 గంటల్లో చేసిన 9,01,647 కొవిడ్ పరీక్షలతో కలిపి ఇప్పటివరకు 76.83 కోట్ల పరీక్షలు చేశారు.
ఫుడ్ ప్రాసెసింగ్ పరిశ్రమల మంత్రిత్వ శాఖ
రూ.320 కోట్లకు పైగా విలువైన 28 ఆహార ప్రాసెసింగ్ ప్రాజెక్టులకు ఆమోదం
- ఈ ప్రాజెక్టులతో దాదాపు 10,000 మందికి పైగా ఉపాధి కలిగే అవకాశం
- కేంద్ర మంతి శ్రీ నరేంద్ర సింగ్ తోమర్ అధ్యక్షతన ఐఎంఏసీ సమావేశం
కేంద్ర మంత్రి శ్రీ నరేంద్ర సింగ్ తోమర్ అధ్యక్షతన సమావేశమైన ఐఎంఏసీ  రూ.320 కోట్లకు పైగా విలువైన 28 ఆహార ప్రాసెసింగ్ ప్రాజెక్టులకు ఆమోదం తెలిపింది. దాదాపు రూ.107.42 కోట్ల మేర ఎంఎఫ్పీఐ వారి గ్రాంట్ లభించనున్న ఈ ప్రాజెక్టులకు ఐఎంఏసీ అమోదం లిపింది. పది రాష్ట్రాల్లో విస్తరించి ఉన్న ఈ ప్రాజెక్టులు ద్వారా దాదాపు పది వేల మందికి ఉపాధి లభించే అవకాశం ఉంది. కేంద్ర మంత్రి శ్రీ నరేంద్ర సింగ్ తోమర్ వీడియో కాన్ఫరెన్స్ ద్వారా ఐఎంఏసీ సమావేశానికి అధ్యక్షత వహించారు. ప్రధాన మంత్రి కిసాన్ సంపాద యోజన  కింద ఆహార ప్రాసెసింగ్ మరియు సంరక్షణ సామర్థ్యాల విస్తరణ   కింద అవసరమైన గ్రాంట్స్-ఇన్-ఎయిడ్ను అందించే విషయమై ప్రాజెక్టుల ప్రతిపాదనలను పరిశీలించారు. ఈ సమావేశంలో ఫుడ్ ప్రాసెసింగ్ శాఖ సహాయ మంత్రి శ్రీ రామేశ్వర్ తేలీ కూడా పాల్గొన్నారు. ఈ సమావేశానికి ప్రమోటర్లు వర్చువల్ విధానలో హాజరయ్యారు. ఈ 28 ప్రాజెక్టులు రోజుకు 1237 మెట్రిక్ టన్నుల ప్రాసెసింగ్ సామర్థ్యాన్ని సృష్టించనున్నాయి. మధ్యప్రదేశ్, గుజరాత్, ఉత్తరప్రదేశ్, మహారాష్ట్ర, జమ్ము మరియు కాశ్మీర్, కర్ణాటక, తమిళనాడు, ఉత్తరాఖండ్, అస్సాం మరియు మణిపూర్ రాష్ట్రాలలో విస్తరించి ఉన్నాయి. ఈ 28 ప్రాజెక్టులలో ఈశాన్య రాష్ట్రాలకు చెందిన దాదాపు
ఆరు ప్రాజెక్టులు ఉన్నాయి. వీటి విలువ దాదాపు రూ.48.87 కోట్లు. వీటికి రూ. రూ.20.35 కోట్ల మేర గ్రాంట్ సాయం లభించనుంది.
రైల్వే మంత్రిత్వ శాఖ
రైల్ వేఉద్యోగుల కు 2021-22 ఆర్థిక సంవత్సరానికి గాను 78 రోజులవేతనానికి సమానమైన ఉత్పాదకత తో ముడిపెట్టిన బోనస్ చెల్లింపునకు ఆమోదం తెలిపినమంత్రిమండలి
రైల్ వే ఉద్యోగుల కు 2021-22 ఆర్థిక సంవత్సరానికి గాను ఉత్పాదకత తో ముడిపెట్టిన బోనస్  చెల్లించడానికి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఈ రోజు న ఎక్స్-పోస్ట్ ఫ్యాక్టో ఆమోదాన్ని తెలిపింది.
అర్హులైన రైల్వే ఉద్యోగుల కు పిఎల్ బి ని ప్రతి సంవత్సరం దసరా/ పూజ సెలవు దినాల కంటే ముందే చెల్లించడం జరుగుతుంటుంది. ఈ సంవత్సరం కూడా దాదాపు గా 11.27 లక్షల మంది నాన్ గజిటెడ్ రైల్ వే ఉద్యోగుల కు 78 రోజుల వేతనాని కి సమానమైనటువంటి పిఎల్ బి సొమ్ము ను చెల్లించడమైంది. అర్హత కలిగిన ప్రతి ఒక్క రైల్ వే ఉద్యోగి కి 78 రోజుల కు గాను ఇచ్చేటటువంటి అధికతమ సొమ్ము 17, 951 రూపాయలు గా ఉంది. పైన ప్రస్తావించిన సొమ్ము చెల్లింపు ను వివిధ శ్రేణుల లో చేయడమైంది. అవి ఎటువంటి శ్రేణులు అంటే, వాటి లో ట్రాక్ మేంటెనర్ లు, డ్రైవర్ లు, గార్డు లు, స్టేశన్ మాస్టర్ లు, సూపర్ వైజర్ లు, టెక్నీశియన్, టెక్నీశియన్ హెల్పర్, కంట్రోలర్, పాయింట్స్ మన్ లు, మినిస్టీరియల్ స్టాఫ్ మరియు ఇతర గ్రూప్ ‘సి’ స్టాఫ్ ఉన్నారు అన్నమాట.
రైల్ వే ఉద్యోగుల కు 78 రోజుల పిఎల్ బి చెల్లింపు తాలూకు విత్తీయ ఖర్చు 1832.09 కోట్ల రూపాయలు గా ఉండవచ్చని అంచనా వేయడఃమైంది. పీఎల్ బి చెల్లింపు తాలూకు పైన ప్రస్తావించినటువంటి నిర్ణయాన్ని కోవిడ్-19 తరువాతి సవాళ్ళ కారణం గా ఏర్పడ్డ ప్రతికూల విత్తీయ స్థితి లో కూడాను తీసుకోవడం జరిగింది.
చెల్లింపు జరిగినటువంటి పిఎల్ బి దినాల వాస్తవిక సంఖ్య అనేది నిర్ణీత ఫార్మూలా ల ఆధారం గా తీసిన రోజు ల కంటే ఎక్కువ గా ఉంది. పిఎల్ బి ని చెల్లించడం అనే ప్రక్రియ రైల్ వే ల ప్రదర్శన ను మెరుగుపరచే దిశ లో పాటుపడేందుకు గాను రైల్ వే ఉద్యోగుల కు ప్రేరణ ను ఇచ్చేటటువంటి ప్రోత్సాహకం రూపం లో పనిచేస్తుంది.
విదేశీ వ్యవహారాల మంత్రిత్వ శాఖ
గ్లోబల్ ఇనొవేశన్ పార్ట్నర్శిప్ అంశం పై భారతదేశాని కి, యునైటెడ్ కింగ్డమ్ కు మధ్య ఎమ్ఒయు కు ఎక్స్-పోస్ట్ ఫ్యాక్టో ఆమోదం తెలిపిన మంత్రిమండలి
గ్లోబల్ ఇనొవేశన్ పార్ట్నర్శిప్  అంశం పై భారత గణతంత్ర ప్రభుత్వ విదేశీ వ్యవహారాల మంత్రిత్వ శాఖ కు, యునైటెడ్ కింగ్ డమ్ కు చెందిన ఫారిన్, కామన్ వెల్థ్ ఎండ్ డివెలప్మెంట్ ఆఫీస్  కు మధ్య ఒక అవగాహనపూర్వక ఒప్పంద పత్రం  పై సంతకాల ప్రక్రియ కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదాన్ని తెలిపింది.
ఉద్దేశ్యాలు:
ఈ ఎమ్ఒయు ద్వారా భారతదేశం, యునైటెడ్ కింగ్డమ్ లు గ్లోబల్ ఇనొవేశన్ పార్ట్నర్శిప్ ను ప్రారంభించనున్నాయి. భారతదేశాని కి చెందిన నూతన ఆవిష్కర్త లు మూడో పక్షం దేశాల లో వారి నూతన ఆవిష్కరణ లను మరింత గా పెంచుకోవడానికి జిఐపి ఊతాన్ని అందిస్తుంది. దీని ద్వారా వారు కొత్త బజారు లను వెతకడం లో ఇది సాయపడి, వారు వారి సొంత కాళ్ళ మీద నిలబడడానికి దోహదం చేస్తుంది. ఇది భారతదేశం లో నూతన ఆవిష్కరణల కు సంబంధించిన స్థితిగతుల ను ప్రోత్సహిస్తుంది కూడాను. జిఐపి లో భాగం గా రూపుదిద్దుకొనే నూతన ఆవిష్కరణ లు సుస్థిర అభివృద్ధి లక్ష్యాల  కి సంబంధించిన రంగాల పై శ్రద్ధ వహించడం ద్వారా స్వీకర్త దేశాలు వాటి ఎస్డిజి లను సిద్ధింప చేసుకోవడం లో సైతం సాయపడతాయి.
సీడ్ ఫండింగు ను, గ్రాంటుల ను, పెట్టుబడుల ను, సాంకేతికపరమైన సహాయాన్ని అందించడం ద్వారా ఈ భాగస్వామ్యం భారతీయ నవ పారిశ్రామికవేత్త లు మరియు నూతన ఆవిష్కర్త లు వారు అభివృద్ధిపరచే వినూత్న పరిష్కారాల నిగ్గు దేల్చడానికి, వాటి స్థాయి ని పెంచడానికి, వాటి ని ఎంపిక చేసిన కొన్ని అభివృద్ధి చెందుతున్న దేశాల కు తీసుకు పోవడానికి మద్ధతు ను కూడా అందిస్తుంది.
జిఐపి లో భాగం గా ఎంపికైన నూతన ఆవిష్కారణ లు స్థిర అభివృద్ధి లక్ష్యాల సాధన ను శీఘ్ర తరం చేయగలుగుతాయి. జనాభా లో అట్టడుగు స్థాయి లో ఉన్నటువంటి వారికి మేలు ను చేస్తాయి. ఈ రకం గా స్వీకర్త దేశాల లో సమానత్వాన్ని, అన్ని వర్గాలను కలుపుకొని వెళ్ళేటటువంటి వైఖరిని ఇవి పెంపొందించగలుగుతాయి.
జిఐపి దేశాల మధ్య నూతన ఆవిష్కరణల బదలాయింపునకు ఒక అరమరికలకు తావు ఉండనటువంటి, అన్ని వర్గాల కు అవకాశాలు లభించేటటువంటి ఎలక్ట్రానిక్ అంగడి ని కూడా అభివృద్ధి పరుస్తుంది. అంతేకాదు, ప్రభావవంతమైన అంచనా పై ఆధారపడే ఫలితాల ను ఆవిష్కరించడం పై ఇది దృష్టి ని కేంద్రీకరిస్తుంది. అందువల్ల పారదర్శకత్వాన్ని, జవాబుదారుతనాన్ని ఇది పెంపొందిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 213.01 కోట్ల డోసులు  అందించారు
గత 24 గంటల్లో 25,83,815 డోసులు అందించారు
దేశవ్యాప్త క్రియాశీల కేసుల సంఖ్య 56,745
మొత్తం కేసుల్లో క్రియాశీల కేసులు 0.13%
ప్రస్తుత రికవరీ రేటు 98.68%
గత 24 గంటల్లో 9,651 మంది కోలుకున్నారు. దీంతో, కోలుకున్నవారి మొత్తం సంఖ్య 4,38,65,016 కు పెరిగింది.
గత 24 గంటల్లో 7,219 కొత్త కేసులు నమోదయ్యాయి.
రోజువారీ పాజిటివిటీ రేటు 1.98%
వారపు పాజిటివిటీ రేటు 2.42%
గత 24 గంటల్లో చేసిన 3,64,886 కొవిడ్ పరీక్షలతో కలిపి ఇప్పటివరకు 88.68 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 46.23 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.18 కోట్ల డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీకా మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
46,23,27,530
|
|
సరఫరాలో ఉన్నవి
|
|
1,20,70,820
|
|
వాడినవి
|
|
44,29,95,780
|
|
అందుబాటులో ఉన్న నిల్వ
|
|
2,18,10,422
ఇప్పటిదాకా 46.23 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 1,20,70,820 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 44,29,95,780 డోసులు. 2.18 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
మంత్రిమండలి
ఇండియా ఇన్ఫ్రాస్ట్రక్చర్ ఫైనాన్స్ కంపెనీ లిమిటెడ్  కు అధీకృత మూల ధనం పెంపు, ఈక్విటీ మద్దతు కల్పించేందుకు సంబంధించిన ప్రతిపాదనల కు కేబినెట్ ఆమోదం
ప్రధాన మంత్రి నరేంద్ర మోదీ అధ్యక్షతన సమావేశమైన కేంద్ర కేబినెట్, ఐఐఎఫ్సిఎల్కు 2019-20 ఆర్థిక సంవత్సరంలొ రూ 5300కోట్లు, 2020-21 ఆర్థిక సంవత్సరంలో 10,000 కోట్లు అదనపు ఈక్విటీ సహాయాన్ని అందిచే ప్రతిపాదనలకు ఆమోదం తెలిపింది. ఇది సాధారణ బడ్జెట్ మద్దతు ద్వారా , లేదా రీ కాపిటలైజేశన్ బాండ్ల జారీ ద్వారా జరుగుతుంది. ఇందుకు తగిన సమయం, నిబంధనలు , షరతుల ను ఆర్థిక వ్యవహారాల శాఖ నిర్ణయిస్తుంది. ఐఐఎఫ్సిఎల్ అధీకృత మూలధనాన్ని రూ. 6,000 కోట్ల నుంచి రూ. 25 వేల కోట్ల రూపాయల కు పెంచేందుకు కేబినెట్ ఆమోదించింది.
ప్రధాన ప్రభావం:
దీనివల్ల ఐఐఎఫ్సిఎల్కు రుణ సేకరణ కు అవసరమైన వెసులుబాటు కలుగుతుంది. రాగల 5 సంవత్సరాల లో మౌలిక సదుపాయాల రంగం లో 100 లక్షల కోట్ల రూపాయలు పెట్టుబడి పెట్టాలన్న భారత ప్రభుత్వ లక్ష్యాని కి అనుగుణం గా భారీ మౌలిక సదుపాయాల ప్రాజెక్టుల కు ఫైనాన్స్ చేసేందుకు ఇది వీలు కలిపిస్తుంది.
నేపథ్యం:
• ఐఐఎఫ్సిఎల్ పూర్తి గా భారత ప్రభుత్వ యాజమాన్యం లోని కంపెనీ. దీని ని 2006లో ఏర్పాటు చేశారు. వివిధ రంగాల కు చెందిన మౌలిక సదుపాయాల ప్రాజెక్టుల కు ఇది దీర్ఘకాలిక ఫైనాన్స్ ను సమకూరుస్తుంది. ఇది నాన్ బ్యాంకింగ్ ఫైనాన్షియల్ కంపెనీ- మౌలిక సదుపాయాల ఫైనాన్స్ కంపెనీ. 2013 సెప్టెంబర్ నుంచి ఆర్బిఐ వద్ద రిజిస్టర్ అయింది . కంపెనీ అధీకృత మూలధనం, పెయిడ్ అప్ మూలధనం ప్రస్తుతం వరుస గా రూ 6000 కోట్లు, 4072.32 కోట్ల రూపాయలుగా ఉంది.
• రాగల 5 సంవత్సరాల లో మౌలిక సదుపాయాల రంగం లో 100 లక్షల కోట్ల రూపాయలు పెట్టుబడి పెట్టాలన్న ఆసక్తి ని భారత ప్రభుత్వం వ్యక్తం చేసింది. ఈ స్థాయి లో మౌలిక సదుపాయాల రంగం లో పెట్టుబడులు పెట్టాలంటే పెద్ద మొత్తం లో ఈక్విటీ, రుణం అవసరం అవుతాయి. రుణ ఫండింగ్ సాధ్యం కావడం లో ఐఐఎప్సిఎల్ పాత్ర కీలకం. ఐఐఎఫ్సిఎల్ ఒక ప్రాజెక్టు ఫండింగ్ లో పాల్గొంటే పెద్ద బ్యాంకులు, ఇతర సంస్థలు సహ ఫైనాన్సింగ్ సంస్థలు గా ముందుకు వచ్చే అవకాశాలు ఎక్కువ. అందువల్ల ఐఐఎఫ్సి కి అదనపు కేపిటల్ అందించడం వల్ల ప్రధాన మౌలిక సదుపాయాల ప్రాజెక్టుల కు ఫైనాన్స్ అందించేందుకు వీలుగా అది తన బాధ్యత నిర్వర్తించేందుకు ఇది వీలు కల్పిస్తుంది.